Министерството за труд и социјална политика, Сектор за инспекциски надзор во областа на социјалната заштита и заштита на децата, врз основа на член 215 став (1) алинеја 1 од Законот за заштита на децата („Сл.весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19, 311/20 и 294/21), од инспектор за детска заштита Слаѓана Дамјановска со службена легитимација број 0020, изврши вонреден инспекциски надзор на ден 22.02.2022 година над субјектот на инспекциски надзор Јавна општинска установа за деца-Детска градинка „Детска радост“општина Гази Баба, Скопје, со седиште на ул.„Бапчор “бр.2, Скопје, застапувана од в.д.директор Маринела Бошева. Од извршениот вонреден инспекциски надзор и утврдената фактичка состојба, а врз основа на записникот од вонреден инспекциски надзор со бр.ИП1 16-80/2 од 23.02.2022 година се донесе следното:

 **Р Е Ш Е Н И Е**

 1.) Се задолжува в.д.директорот на Јавна општинска установа за деца-Детска градинка „Детска радост“општина Гази Баба, Скопје, Маринела Бошева, да се утврди правилно фактичката состојба и да се поведе постапка за утврдување на одговорност за воспитувач односно ,,да поднесе кривична пријава за сторено кривично дело, барање за поведување на прекршочна постапка или иницијатива за покренување на дисциплинска постапка, ако најде докази дека со повредата на прописите е сторено кривично дело, прекршок или потешка повреда на работната дисциплина, неизвршување, несовесно и ненавремено извршување на работите и работните задачи“ согласно член 216 став 1 алинеја 2 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19, 311/20 и 294/21).

 **Рок: 15 дена од приемот на решението.**

 2.) Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да го извести инспекторот дали е извршена инспекциската мерка.

 3.) Жалбата изјавена против ова решение, не го одлага неговото извршување.

 О б р а з л о ж е н и е

 Секторот за инспекциски надзор во областа на социјалната заштита и заштита на децата при Министерството за труд и социјална политика, од инспекторот за детска заштита Слаѓана Дамјановска со службена легитимација број 0020, изврши вонреден инспекциски надзор над субјектот на инспекциски надзор Јавна општинска установа за деца-Детска градинка „Детска радост“општина Гази Баба, Скопје, со седиште на ул.„Бапчор“бр.2, Скопје, застапувана од в.д.директор

Маринела Бошева, притоа е составен записник од вонреден инспекциски надзор со бр. ИП1 16-80/2 од 23.02.2022 година.

При вонредниот инспекциски надзор од утврдената фактичка состојба, се задолжува директорот да се поведе постапка за утврдување на одговорност на вработена во установата за деца согласно член 216 став 1 алинеја 2 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.”бр.104/19, 146/19, 275/19, 311/20 и 294/21).

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-80/3 од 24.02.2022 година.

 **ПРАВНА ПОУКА:**Против ова решение може да се изјави жалба во рок од 15 дена од денот на приемот на решението до Државната комисија за одлучување во втор степен во областа на инспекцискиот надзор и прекршочната постапка.

 Инспектор за детска заштита,

 Слаѓана Дамјановска